વિરોધ અંતર્ગત નવસારીના સ્ટેશન વિસ્તાર, જલાલપોર રોડ વિસ્તાર અને નજીકના ગ્રામ્ય વિસ્તારના લોકોની આજે મંગળવારે વાહનરેલી નીકળી હતી. રેલીમાં આગેવાનો અજય દેસાઈ (વાઘ), ગંગારામભાઈ, મહેન્દ્ર દરબાર, પરિમલ પટેલ, મુન્ના પાંચાલ, પિયુષ પટેલ, ગોરધન વકીલ સહિત મોટી સંખ્યામાં લોકો જોડાયા હતા. રેલી જલાલપોર રોડના લીમડાચોકથી નીકળી કાલીયાવાડી જિલ્લા સેવા સદન કચેરીએ પહોંચી હતી. રેલીમાં સામેલ લોકોએ અંડરબ્રિજ નહીં રેલવે ઓવરબ્રિજ બનાવોના સૂત્રોચ્ચાર કર્યા હતા. જિલ્લા સેવા સદન કચેરીમાં કલેકટર રવિકુમાર અરોરા સમક્ષ આગેવાનોએ પાંચ હજાર લોકોની સહી સાથે રેલવે ઓવરબ્રિજ બનાવવા માંગ કરી.